Дырмит Гәлиа иԥсҭазаара далҵит 60 шықәса раԥхьа, мшаԥымза 7, 1960 шықәса рзы.
"Дырмит Гәлиа анбан анаԥиҵоз аамҭазы аурыс кириллица иаҿырԥшны иҟаиҵар акәын, иҟан ус еиԥш аҭагылазаашьа, ҳҳәынҭқаррақәа реизыҟазаашьа иаҳа ибзиахарцаз, сгәаанагарала, уи аполитикатә ҵаҵӷәы аман. Иаҳа иманшәалахон алатынтә алфавит ашьаҭала анбан еиҿкаазҭгьы. Жәабаҟа ҳәынҭқарра рыда, егьырҭ зегьы ирымоу алатынтә шьаҭала еиҿкаау нбануп, европатәи аҳәынҭқаррақәеи Америкеи уахь иналаҵаны. Аха усҟантәи аамҭазы иҟамызт ус еиԥш алшара, иаҳнаҭаӡомызт аҭагылазаашьа. Ҳанбан алатынтә шьаҭала еиқәыршәазҭӷьы, иаҳҳәап, адунеижәларбжьара ҳҳәынҭқарра азхарҵар, атәылауашәҟәаҿы ҳанбанқәа дарбан милаҭзаалазакгьы дызҵазкуа ауаҩы даԥхьартә еиԥш алшара иоуан, аиҭагара аҭаххаӡомызт. Иара убас амашьына адырга ҷыдақәа", - ҳәа еиҭеиҳәеит Матуа.
Инеиҵыху аиҿцәажәара шәазыӡырҩы арадио Sputnik Аԥсны аефир аҿы.